CELEX: 32021D0088
Language: fi
Date: 2021-01-26 00:00:00
Title: Komission täytäntöönpanopäätös (EU) 2021/88, annettu 26 päivänä tammikuuta 2021, täytäntöönpanopäätöksen (EU) 2019/570 muuttamisesta rescEU-valmiuksien osalta kemiallisten, biologisten, säteily- ja ydinonnettomuuksien yhteydessä (tiedoksiannettu numerolla C(2021) 313) (ETA:n kannalta merkityksellinen teksti)

28.1.2021   
               
               
                  FI
               
               
                  Euroopan unionin virallinen lehti
               
               
                  L 30/6
               
            
         KOMISSION TÄYTÄNTÖÖNPANOPÄÄTÖS (EU) 2021/88,
         annettu 26 päivänä tammikuuta 2021,
         täytäntöönpanopäätöksen (EU) 2019/570 muuttamisesta rescEU-valmiuksien osalta kemiallisten, biologisten, säteily- ja ydinonnettomuuksien yhteydessä
         
            
               (tiedoksiannettu numerolla C(2021) 313)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin pelastuspalvelumekanismista 17 päivänä joulukuuta 2013 annetun Euroopan parlamentin ja neuvoston päätöksen N:o 1313/2013/EU (1) ja erityisesti sen 32 artiklan 1 kohdan g alakohdan,
         sekä katsoo seuraavaa:
         
                     (1)
                  
                  
                     Päätöksessä N:o 1313/2013/EU vahvistetaan oikeudellinen kehys rescEU:lle, joka on unionin tason avustusvalmiusreservi ja jonka tarkoituksena on tarjota apua äärimmäisen vaikeissa tilanteissa, joissa kansallisella tasolla käytettävissä olevat valmiudet ja jäsenvaltioiden Euroopan pelastuspalvelureserviin osoittamat valmiudet eivät riitä varmistamaan tehokkaita toimia luonnonkatastrofien ja ihmisen aiheuttamien yhteydessä.
                  
               
                     (2)
                  
                  
                     Komission täytäntöönpanopäätöksessä (EU) 2019/570 (2) vahvistetaan rescEU:n valmiuksien alustava kokoonpano ja sitä koskevat laatuvaatimukset. Tällä hetkellä rescEU-reservi muodostuu metsäpalojen ilmasammutusvalmiuksista, lääkinnällisistä lentoevakuointivalmiuksista, hätälääkintäryhmävalmiuksista sekä lääkinnällisten laitteiden ja/tai henkilönsuojainten varastointiin liittyvistä valmiuksista.
                  
               
                     (3)
                  
                  
                     Päätöksen N:o 1313/2013/EU 12 artiklan 2 kohdan mukaisesti rescEU-valmiuksien määrittelyssä on otettava huomioon tunnistetut ja uudet riskit sekä yleiset valmiudet ja puutteet unionin tasolla. Kyseisessä artiklassa määritellään myös ne kolme osa-aluetta, joihin rescEU-valmiudet olisi keskitettävä, eli metsäpalojen lentosammutus, lääkinnälliset hätätapaukset sekä kemialliset, biologiset, säteily- ja ydinonnettomuudet (CBRN).
                  
               
                     (4)
                  
                  
                     Tunnistettujen ja uusien riskien sekä unionin tason valmiuksien ja puutteiden analyysi osoittaa, että kemiallisten, biologisten, säteily- ja ydinonnettomuuksien yhteydessä tarvitaan rescEU:n dekontaminaatiovalmiuksia.
                  
               
                     (5)
                  
                  
                     rescEU:n puitteissa kehitettävillä dekontaminaatiovalmiuksilla olisi voitava reagoida kemiallisiin, biologisiin, säteily- ja ydinonnettomuuksiin. Täysimittaiset CBRN-valmiudet mahdollistaisivat toiminnan tilanteissa, joissa on osallisena useita aineita, ja varmistaisivat näin niiden tehokkaan ja monipuolisen käytön.
                  
               
                     (6)
                  
                  
                     rescEU:n dekontaminaatiovalmiuksien ensisijaisena tehtävänä olisi infrastruktuurin, rakennusten, ajoneuvojen, laitteiden ja kriittisen todistusaineiston dekontaminointi kemiallisista, biologisista, radiologisista ja ydinaineista, mutta niitä voidaan käyttää myös aineille altistuneiden henkilöiden, myös kuolonuhrien, asianmukaiseen dekontaminointiin.
                  
               
                     (7)
                  
                  
                     Päätöksen N:o 1313/2013/EU 12 artiklan 4 kohdan mukaan rescEU:n avustusvalmiuksia koskevat laatuvaatimukset vahvistetaan jäsenvaltioita kuullen.
                  
               
                     (8)
                  
                  
                     Olisi luotava sellaiset CBRN-dekontaminaatiovalmiudet, joilla voidaan vastata riskeihin, joiden todennäköisyys on pieni mutta vaikutukset huomattavia, täytäntöönpanopäätöksen (EU) 2019/570 3 e artiklassa tarkoitettujen tukikelpoisten kustannusten luokkien mukaisesti ja jäsenvaltioita kuullen.
                  
               
                     (9)
                  
                  
                     Jotta tällaisten CBRN-valmiuksien luomiseen voitaisiin myöntää unionin rahoitustukea päätöksen N:o 1313/2013/EU 21 artiklan 3 kohdan mukaisesti, olisi määritettävä niiden arvioidut kokonaiskustannukset. Kustannusarvioita laskettaessa olisi otettava huomioon kyseisen päätöksen liitteessä I A esitetyt tukikelpoisten kustannusten luokat.
                  
               
                     (10)
                  
                  
                     Sen vuoksi täytäntöönpanopäätöstä (EU) 2019/570 olisi muutettava.
                  
               
                     (11)
                  
                  
                     Tässä päätöksessä säädetyt toimenpiteet ovat päätöksen N:o 1313/2013/EU 33 artiklan 1 kohdassa tarkoitetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2019/570 seuraavasti:
            
                        1)
                     
                     
                        Muutetaan 2 artikla seuraavasti:
                        
                                    a)
                                 
                                 
                                    Muutetaan 1 kohta seuraavasti:
                                    
                                                i)
                                             
                                             
                                                korvataan neljäs luetelmakohta seuraavasti:
                                             
                                          ”– lääkinnällisten laitteiden varastointiin liittyvät valmiudet,”;
                                    
                                                ii)
                                             
                                             
                                                lisätään viides luetelmakohta seuraavasti:
                                             
                                          ”– valmiudet kemiallisten, biologisten, säteily- ja ydinonnettomuuksien yhteydessä.”;
                                 
                              
                                    b)
                                 
                                 
                                    muutetaan 2 kohta seuraavasti:
                                    
                                                i)
                                             
                                             
                                                korvataan f alakohta seuraavasti:
                                             
                                          ”f) sellaisten lääketieteellisten vastatoimien tai henkilönsuojainten varastointi, joiden tarkoituksena on torjua Euroopan parlamentin ja neuvoston päätöksessä N:o 1082/2013/EU (*1) tarkoitettuja rajat ylittäviä vakavia terveysuhkia;
                                    
                                       (*1)  Euroopan parlamentin ja neuvoston päätös N:o 1082/2013/EU, annettu 22 päivänä lokakuuta 2013, valtioiden rajat ylittävistä vakavista terveysuhkista ja päätöksen N:o 2119/98/EY kumoamisesta (EUVL L 293, 5.11.2013, s. 1).”;"
                        
                                    
                                                ii)
                                             
                                             
                                                lisätään g alakohta seuraavasti:
                                             
                                          ”g) kemiallisiin, biologisiin, radiologisiin ja ydinaineisiin (CBRN) liittyvät dekontaminaatiovalmiudet.”
                                 
                              
                  
                        2)
                     
                     
                        Korvataan 3 e artiklan 3 ja 4 kohta seuraavasti:
                        
                                    ”2
                                 
                                 
                                    artiklan 2 kohdan c–g alakohdassa tarkoitetut rescEU-valmiudet osoitetaan tarkoituksena hallinnoida sellaisia riskejä, joiden todennäköisyys on pieni mutta vaikutukset huomattavia. Unionin rahoitusavun olisi katettava kaikki valmiuksien käytettävyyteen ja toimintavalmiuteen liittyvät kustannukset päätöksen N:o 1313/2013/EU 21 artiklan 4 kohdan mukaisesti.
                                 
                              
                                    4.
                                 
                                 
                                    Kun 2 artiklan 2 kohdan c–g alakohdassa tarkoitetut rescEU-valmiudet otetaan käyttöön unionin mekanismin puitteissa, unionin rahoitusapu kattaa 100 prosenttia toimintakustannuksista päätöksen N:o 1313/2013/EU 23 artiklan 4 b kohdan mukaisesti.”
                                 
                              
                  
                        3)
                     
                     
                        Lisätään 3 f artikla seuraavasti:
                        
                           ”3 f artikla
                           rescEU:n CBRN-dekontaminaatiovalmiuksien arvioidut kokonaiskustannukset
                           
                              1.   Kaikki päätöksen N:o 1313/2013/EU liitteessä I A tarkoitetut kustannusluokat on otettava huomioon laskettaessa CBRN-dekontaminaatiovalmiuksien arvioituja kokonaiskustannuksia.
                           
                           
                              2.   Laskettaessa CBRN-dekontaminaatiovalmiuksien arvioituja kokonaiskustannuksia päätöksen N:o 1313/2013/EU liitteessä I A olevassa 1 kohdassa tarkoitetun luokan osalta käytetään markkinahintoja, joita sovelletaan silloin kun valmiuksia ostetaan, vuokrataan tai liisataan päätöksen N:o 1313/2013/EU 12 artiklan 3 kohdan mukaisesti. Silloin kun jäsenvaltiot ostavat, vuokraavat tai liisaavat rescEU:n valmiuksia, niiden on toimitettava komissiolle asiakirjatodisteet todellisista markkinahinnoista tai, jos valmiuksien joidenkin keskeisten osatekijöiden osalta ei ole olemassa markkinahintoja, vastaavat todisteet.
                           
                           
                              3.   CBRN-dekontaminaatiovalmiuksien arvioidut kokonaiskustannukset päätöksen N:o 1313/2013/EU liitteessä I A olevissa 2–8 kohdassa tarkoitettujen luokkien osalta lasketaan vähintään kerran kunkin monivuotisen rahoituskehyksen voimassaoloaikana ottaen huomioon komission käytettävissä olevat tiedot, mukaan lukien inflaatio. Nämä kustannukset tarjoavat lähtökohdan komission myöntäessä vuotuista rahoitustukea.
                           
                           
                              4.   Edellä 2 ja 3 kohdassa tarkoitetut arvioidut kokonaiskustannukset lasketaan silloin, kun vähintään yksi jäsenvaltio ilmoittaa olevansa kiinnostunut ostamaan, vuokraamaan tai liisaamaan tällaisia rescEU:n valmiuksia.”
                           
                        
                     
                  
                        4)
                     
                     
                        Muutetaan liite tämän päätöksen liitteen mukaisesti.
                     
                  
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 26 päivänä tammikuuta 2021.
            
               
                  Komission puolesta
               
               Janez LENARČIČ
               
                  Komission jäsen
               
            
         
         
            (1)  EUVL L 347, 20.12.2013, s. 924.
         
            (2)  Komission täytäntöönpanopäätös (EU) 2019/570, annettu 8 päivänä huhtikuuta 2019, Euroopan parlamentin ja neuvoston päätöksen N:o 1313/2013/EU täytäntöönpanosäännöistä rescEU-valmiuksien osalta sekä komission täytäntöönpanopäätöksen 2014/762/EU muuttamisesta (EUVL L 99, 10.4.2019, s. 41.)
      
      
         
            LIITE
            Lisätään liitteeseen uusi 7 kohta seuraavasti:
            
               ”7.   Kemiallisiin, biologisiin, radiologisiin ja ydinaineisiin liittyvä dekontaminaatio
               
               
                           
                                        
                                    
                                    
                                       Tehtävät
                                    
                                 
                        
                           
                                       —
                                    
                                    
                                       infrastruktuurin, rakennusten, ajoneuvojen, laitteiden, kriittisen todistusaineiston tai altistuneiden henkilöiden, myös kuolonuhrien, dekontaminointi kemiallisista, biologisista, radiologisista ja ydinaineista
                                    
                                 
                     
                           
                                        
                                    
                                    
                                       Kapasiteetti
                                    
                                 
                        
                           
                                       —
                                    
                                    
                                       riittävä valmius dekontaminoida infrastruktuuria, rakennuksia, ajoneuvoja, laitteita ja kriittistä todistusaineistoa
                                    
                                 
                                       —
                                    
                                    
                                       jos valmiudet käsittävät myös henkilöiden dekontaminoinnin, riittävä valmius dekontaminoida vähintään 200 liikuntakykyistä henkilöä tunnissa ja 20 liikuntakyvytöntä tunnissa, kuolonuhrit mukaan lukien
                                    
                                 
                                       —
                                    
                                    
                                       valmius dekontaminoida kohde yleisistä myrkyllisistä teollisuuskemikaaleista, tunnetuista taisteluaineista, biologisista tartunnanaiheuttajista (patogeeneistä) ja toksiineista sekä radionuklideista
                                    
                                 
                                       —
                                    
                                    
                                       valmius pystyttää tilapäiset dekontaminaatiotilat turvalliselle etäisyydelle ja valvoa dekontaminaatioaluetta, jotta työskentely-ympäristö voidaan pitää turvallisena ja arvioida dekontaminaation tuloksellisuutta
                                    
                                 
                     
                           
                                        
                                    
                                    
                                       Keskeiset osatekijät
                                    
                                 
                        
                           
                                       —
                                    
                                    
                                       asianmukainen laitteisto, teknologia ja ratkaisut kohteen dekontaminointiin yleisistä myrkyllisistä teollisuuskemikaaleista, tunnetuista taisteluaineista, biologisista tartunnanaiheuttajista (patogeenit) ja toksiineista sekä radionuklideista
                                    
                                 
                                       —
                                    
                                    
                                       asianmukainen laitteisto dekontaminaatio-operaatioiden edistymisen seuraamiseksi
                                    
                                 
                                       —
                                    
                                    
                                       asianmukainen laitteisto ja henkilöstö infrastruktuurin, rakennusten, ajoneuvojen, laitteiden sekä kriittisen todistusaineiston ja kriittisten voimavarojen dekontaminointiin
                                    
                                 
                                       —
                                    
                                    
                                       jos valmiudet käsittävät myös henkilöiden dekontaminaation, asianmukainen laitteisto ja henkilöstö liikuntakykyisten ja -kyvyttömien dekontaminointiin
                                    
                                 
                                       —
                                    
                                    
                                       asianmukaiset valmiudet ja menettelyt dekontaminaatioalueen valvomiseksi, jotta työskentely-ympäristö voidaan pitää turvallisena ja todentaa dekontaminaation tuloksellisuus
                                    
                                 
                                       —
                                    
                                    
                                       asianmukaiset henkilönsuojaimet, jotta kontaminoituneessa ympäristössä voidaan työskennellä turvallisesti koko kenttätyön keston ajan
                                    
                                 
                                       —
                                    
                                    
                                       asianmukainen pumppausjärjestelmä ja säilöitä paikallista vedenottoa varten
                                    
                                 
                                       —
                                    
                                    
                                       varma ja turvallinen jätteenkäsittelyjärjestelmä ja -menettelyt dekontaminaation aikana ja sen jälkeen, mukaan lukien ratkaisut kontaminoituneen jätteen, pumppujen, jätteenpoltosta syntyvän kuonan, kontaminoituneen veden ja jäteveden käsittelylaitteiden tilapäistä ja turvallista säilytystä varten ongelmajäte, mukaan lukien kontaminoitunut vesi ja muut sivutuotteet, käsitellään asiaankuuluvien unionin tai kansainvälisten määräysten taikka isäntävaltion lainsäädännön mukaisesti sen mukaan, mikä niistä on tiukin, ja isäntävaltion tuella
                                    
                                 
                     
                           
                                        
                                    
                                    
                                       Omavaraisuus
                                    
                                 
                        
                           
                                       —
                                    
                                    
                                       sovelletaan täytäntöönpanopäätöksen 2014/762/EU 12 artiklan 1 ja 2 kohtaa
                                    
                                 
                                       —
                                    
                                    
                                       valmius dekontaminoida rescEU:n oma henkilöstö
                                    
                                 
                     
                           
                                        
                                    
                                    
                                       Kenttätyöhön lähettäminen
                                    
                                 
                        
                           
                                       —
                                    
                                    
                                       lähtövalmius viimeistään 12 tunnin kuluttua tarjouksen hyväksymisestä
                                    
                                 
                                       —
                                    
                                    
                                       valmius osallistua toimintaan yhtäjaksoisesti vähintään 14 vuorokauden ajan.”